stanford-oval/wikipedia huggingface dataset:
מיגל ארננדס

| --- | --- |

 לידה:  30 באוקטובר 1910 אוריוולה, ספרד 
 פטירה:  28 במרץ 1942 (בגיל 31) אליקנטה, ספרד 
 שם לידה:  Miguel Hernández Gilabert 
 מדינה:  ספרד 
 מקום קבורה:  Cemetery of Alicante 
 שפות היצירה:  ספרדית, קטלאנית 
 סוגה:  שירה, תיאטרון 
 זרם ספרותי:  דור '27 
 יצירות בולטות:  Perito en lunas, Cancionero y romancero de ausencias, Nanas de la cebolla, El hombre acecha, El rayo que no cesa, Viento del pueblo, Elegía a Ramón Sijé 
 בן או בת זוג:  Josefina Manresa (1937–?) 
 מספר צאצאים:  2 
 פרסים והוקרה:  High Honour of the Generalitat Valenciana (2022) 
 אתר רשמי
 חתימה:   
 
מיגל ארננדס (ספרדית: Miguel Hernández‏; 1910 – 1942) היה מגדולי המשוררים הספרדים במאה העשרים.
ביוגרפיה

מיגל ארננדס נולד באוֹרִיוֶלָה שבמזרח ספרד בשנת 1910. שילוב רקעו הכפרי עם סגנונות שיריים רבים, החל בבארוק וכלה במודרניזם, משווה לשירתו מקוריות מיוחדת במינה.
עם פרוץ מלחמת האזרחים בספרד, התגייס לצבא הרפובליקאי שנלחם בפשיזם. ב-1937 השתתף בוועידה הבינלאומית של הסופרים האנטי-פשיסטיים שנערכה בפאריס. עם נפילת הרפובליקה ב-1939 ברח ארננדס לפורטוגל, שם נעצר וגורש לספרד בה נידון למוות. מאוחר יותר שונה גזר-דינו למאסר-עולם, אך הוא נפטר בכלא כתוצאה ממחלת השחפת בשנת 1942.
ארננדס פרסם בימי חייו שבעה ספרי שירה. לעברית תורגם אוסף משיריו בתרגום מנחם ארגוב בהוצאת רימונים.
שמו של המשורר הונצח במנל התעופה הראשי של האזור, נמל התעופה אליקנטה-אלש מיגל ארננדס (בספרדית Aeropuerto de Alicante-Elche Miguel Hernández), וכן באוניברסיטה בעיר אלש הנקראת על-שמו. בנוסף, הונצח גם בתחנת רכבת תחתית בבירה מדריד, שעל קירותיו מתנוססים תצלומי חלק משיריו.
הערות שוליים

↑  מיגל ארננדס באתר www.poetryfoundation.org
↑  הספריה הלאומית, שירים
↑  La estación del mes: Miguel Hernández, en L1, www.metromadrid.es (בספרדית)
| --- | --- |
בקרת זהויות :  NLI: 987007460074905171  PLWABN: 9810584755205606  BIBSYS: 90141434  BNE: XX976344  BnF: cb12086121s (data)  CANTIC: a10362034  CiNii: DA03888489  GND: 118549820  ISNI: 0000 0001 2320 9059  LCCN: n78095657  LNB: 000188093  MusicBrainz: ef0ceb4d-0397-45b9-8768-f825f4bfc4cc  NKC: jn19990210275  NLA: 35189866  NLK: KAC201913622  NSK: 000191609  NTA: 068494017  RERO: 02-A021991197  SNAC: w6vg1h3b  SUDOC: 029180732  Trove: 858077  VcBA: 495/172696  VIAF: 64032485   WorldCat (עם VIAF): 64032485 
ערך זה הוא קצרמרבנושא אישים. אתם מוזמנים לתרום לוויקיפדיה ו.
זיגמונד רומברג

| --- | --- |

 לידה:  29 ביולי 1887 נג'קניז'ה, הונגריה 
 פטירה:  9 בנובמבר 1951 (בגיל 64) ניו יורק, ארצות הברית 
 שם לידה:  Siegmund Rosenberg 
 שם במה:  Sigmund Romberg 
 מקום קבורה:  בית הקברות פרנקליף 
 מוקד פעילות:  האימפריה האוסטרו-הונגרית, ארצות הברית 
 סוגה:  אופרטה 
 כלי נגינה:  פסנתר 
 פרופיל ב-IMDb
 
זיגמונד רומברג (במקור ז'יגמונד רוזנברג, באנגלית: Sigmund Romberg; נג'קניז'ה, הונגריה, 29 ביולי 1887 – ניו יורק,  9 בנובמבר 1951) היה מלחין יהודי-הונגרי-אמריקאי, שהתפרסם באופרטות שלו. בשנת 1970, היה בין הראשונים שהוכנסו להיכל התהילה של כותבי השירים (Songwriters Hall of Fame).
ביוגרפיה

זיגמונד רומברג נולד במשפחה יהודית חובבת מוזיקה ואמנות בשם ז'יגמונד רוזנברג בעיר נאג'קניז'ה בהונגריה, בעידן האימפריה האוסטרו-הונגרית. כילד,  למד לנגן בכינור ובפסנתר, אבל בסופו של דבר הוריו רשמו אותו לבית ספר ריאלי. המורה שלו לזימרה הבחין בכישרונו המוזיקלי. מאוחר יותר למד הנדסה בווינה, אך לקח גם שיעורי קומפוזיציה והרמוניה במהלך שנותיו שם. הוא היה חבר של אמריך קלמן ושל פרנץ להאר. בשנת 1909 היגר לארצות הברית. הוא קיבל עבודה במפעל לעפרונות ואז התחיל לנגן בפסנתר בבתי קפה. רומברג החל להלחין במהלך שנות בתי הקפה שלו, בתחילה רק כדי לבדר את עצמו. הוא הקים להקה משלו והוציא כמה משיריו בדפוס, שאמנם לא ממש הצליחו, אך בסופו של דבר האחים שוברט ביקשו ממנו לכתוב את המחזמר הראשון שלו. The Whirl of the World שעלה לבמה לראשונה בברודוויי בשנת 1914.
בין יצירותיו המוקדמות של רומברג, חשוב להזכיר את היצירה Blossom Time, העוסקת בחייו של פרנץ שוברט והוצגה בהצלחה רבה. אופרטות אחרות שלו כוללות את:
The Student Prince (1924)
The Desert Song (1926)
The New Moon (1928)
יצירותיו הושפעו מאוד מיצירותיו של להאר בווינה. הוא הפיק יחד עם ג'ורג' גרשווין את המחזמר שלו רוזלי (Rosalie). יצירותיו המאוחרות, כמו - Up in Central Park (1945) - כבר קרובות יותר למסורות מוזיקליות האמריקאיות, אך הצליחו פחות. רומברג הלחין גם מספר פסקולים לסרטים.
קולומביה רקורדס ביקש מרומברג לנצח על התזמור התזמורתי של יצירותיו להקלטה. ההוצאה לאור הוציאה את סדרת האלבומים של רומברג בין השנים 1945–1950.
רומברג התחתן פעמיים. לראשונה עם דורותי דונלי, תסריטאית-שחקנית, בשנת 1908. נישואיהם נמשכו עד 1923. אשתו השנייה הייתה ליליאן האריס. רומברג נפטר בגיל 64 והובא למנוחות בבית הקברות פרנקליף בהרטסדייל, ניו יורק.
מדיה

הסרט "עמוק בלבי" (Deep in My Heart) משנת 1954, בבימויו של סטנלי דונן, עוסק בחייו של רומברג, בגילומו של חוזה פרר.
פעמיים הופק עיבוד קולנועי לאופרטה שלו "הירח החדש" (The New Moon). בגרסה משנת 1930 מופיעים לורנס טיבט וגרייס מור, בגרסת 1940 מופיעות ג'נט מקדונלד ונלסון אדי.
שני השירים שלו:
Softly, as in a Morning Sunrise
Lover, Come  Back to Me
ב-"The New Moon: נחשבים לסטנדרטים של ג'אז. תחילה עובדו מחדש פעמים רבות, ואילו לאחר מכן נודעו בעיקר בביצוע של בילי הולידיי.
יצירותיו > מוזיקה לסרטים

1929 The Desert Song
1930 The Girl of the Golden West
1930 Viennese Nights
1931 New Moon
1931 Children of Dreams
1932 A Mail Bride
1932 The Red Shadow
1935 The Night Is Young
1937 Maytime
1937 They Gave Him a Gun
1937 The Girl of the Golden West
1939 Let Freedom Ring
1939 Broadway Serenade
1940 New Moon
1943 The Desert Song
1948 Up in Central Park
1951 The Two Mouseketeers
1953 The Desert Song
1954 The Student Prince
1954 Deep in My Heart
1955 The Desert Song
1989 „Great Performances“: The New Moon
1990 Mr. & Mrs. Bridge
1995 Some Enchanted Evening: Celebrating Oscar Hammerstein II
יצירותיו > יצירות לתזמורת

Leg of Mutton Onestep
Some Smoke, Onestep
1921 "Blossom Time" אוברטורה
1926 "The Dessert Song" אוברטורה
1927 Your Land and my Land
1940 "The New Moon" אוברטורה
1940 "The Student Prince" אוברטורה
לקריאה נוספת

Bordman, Gerald. American Operetta. New York: Oxford University Press, 1981.
Čić, Emil [hr]. Hrvatska glazba i glazbenici [Croatian music and musicians]. Split: Naklada Bošković, 2005.
Clarke, Kevin. "Im Himmel spielt auch schon die Jazzband". Emmerich Kálmán und die transatlantische Operette 1928–1932. Hamburg: von Bockel Verlag, 2007 (examines the connection between Kálmán's jazz-operettas of the 1920s and Romberg's scores; in German)
Gänzl, Kurt. The Encyclopedia of Musical Theatre (3 volumes). New York: Schirmer Books, 2001.
Traubner, Richard. Operetta: A Theatrical History. Garden City, New York: Doubleday, 1983.
לקסיקון יהודי הונגרי .1929. עורך. פטר אויווארי. זיגמונד רומברג
ישיבת אורות הזורעים

| --- | --- |

 ישיבה תיכונית
 על שם:  אורות גן עדן
 השתייכות:  הציבור הציוני דתי
 תקופת הפעילות:  2003–הווה (כ־22 שנים) 
 מגמות:  תנ"ך, היסטוריה, ספרות, פיזיקה, ביולוגיה, אקולוגיה
 שכבות לימוד:  ט'-י"ב
 מספר כיתות:  4
 בעלי תפקידים
 נשיא:  שייקה בן גל
 מנהל:  עקיבא אסיף
 ראש הישיבה התיכונית:  הרב ניר וינברג
 תלמידים
 :  152
 שונות
 ספרים:  ספרי ברינה יקצורו (יוצאים על ידי תלמידי הישיבה כל שנה)
 מיקום
 מיקום:  מושב הזורעים, ישראל
 מדינה:  ישראל ישראל
 קואורדינטות:  32°44′51″N 35°29′58″E﻿ / ﻿32.747472222222°N 35.499444444444°E﻿ / 32.747472222222; 35.499444444444
  (למפת הגליל העליון מוגדלת) ישיבת אורות הזורעים(למפת הגליל העליון רגילה) ישיבת אורות הזורעים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת אורות הזורעים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת אורות הזורעים
 
הדרכה בפסגת הר כביר מפי בני קצובר
ישיבת אורות הזורעים היא ישיבה תיכונית לחינוך סביבתי אשר הוקמה בשנת 2003 (תשס"ג). הישיבה שוכנת במושב הדתי הזורעים בבקעת יבנאל שבגליל התחתון.
בישיבה לימודים עיוניים מתוגברים של מקצועות מדעי הסביבה, אקולוגיה וביולוגיה, הכוללים סיורים בישראל.
הישיבה מונה כ-160 תלמידים, כ-40 בכל מחזור. בישיבה גם ארבע כיתות תקשורת לתלמידים בעלי צרכים מיוחדים.
הישיבה הוקמה במושב הזורעים, כדי לסייע בחידוש האוכלוסייה בו.
מאפייני הישיבה > סדר היום בישיבה

לאחר תפילת שחרית, פותחים חלק מתלמידי הישיבה את היום בלימוד תנ"ך יומי במטרה לסיים את כולו במחזור של שנה אחת. הלימוד אינו חובה אך מומלץ.

סדר הבוקר נמשך כ-3 שעות וחצי, ובו מתחלקים לשתי קבוצות, האחת לומדת עם ר"מ הכיתה, והשנייה, שנקראת "אשכולות", מורכבת מכל שכבות הגיל בישיבה יחד, ולומדים בה בחברותות בבית המדרש בהדרכתו של ראש הישיבה הרב וינברג.

סדר הצהריים נמשך כחצי שעה ובו לומדים גמרא בבקיאות
הלימודים הכלליים מתקיימים מיד לאחר סדר הצהריים ונמשכים עד הערב. המגמות הנלמדות הן: תנ"ך, היסטוריה, ספרות, אזרחות, אקולוגיה, ביולוגיה, ופיזיקה.

סדר הערב מתקיים בבית המדרש ואורך כשעה.
אחת לשנה, בנר ראשון של חנוכה, מתקיים מבחן כלל-ישיבתי בבקיאות ובעיון בגמרא, וחידון שבו מתחרות השכבות זו בזו על כל דפי הגמרא שנלמדו מתחילת השנה. האירוע מכונה "ס"ם חיים" (המילה ס"ם היא 100 בגימטריה), ונשאלות בו 100 שאלות.
צוות הרמ"ים

הרב ניר וינברג - ראש הישיבה
הרב יעקב לוי (ר"מ שמינית)
הרב בני סרור (ר"מ שביעית)
הרב חגי שילת (ר"מ שישית)
הרב איתמר בלוך (ר"מ חמישית)
לימודי הסביבה

בנוסף ללימודים העיוניים בישיבה במדעי הסביבה, יוצאים התלמידים לסיורים ולסדנאות שטח של כשבוע פעמיים בשנה, בכל פעם באזור אחר, במטרה להקנות להם היכרות עם אזורי נוף וקרקע ייחודיים בארץ ישראל. בסדנאות עוסקים הן בהיבטים המדעיים והן בסוגיות תורניות.
לימודי הסביבה > סוגי הסדנאות והסיורים > סדנאות קבועות

במהלך לימודיהם יוצאים התלמידים לשמונה סדנאות קבועות, שתיים בכל שנת לימודים:
סדנת חופים מתקיימת במישור החוף הצפוני, מתחילה בחוף אכזיב, עוברת בחופים מרכזיים, וסוקרת תופעות טבע האופייניות לחופים
סדנת גליל תחתון מתקיימת באזור הישיבה בגליל התחתון, כוללת יציאה רגלית מהישיבה וטיול במקומות כגון יבנאל, כפר תבור, טבריה, רמת ארבל ועוד.
סדנת גולן מתקיימת ברמת הגולן וכוללת בין היתר את רמת מגשימים, מצפה השלום, תל סאקי, אום אל-קנאטר, דיר עזיז, גמלא, יער אודם ונחל חזורי.
סדנת הגליל העליון מתקיימת בגליל העליון, וכוללת, בין היתר, את הר מירון, נחל כזיב, נחל דישון ומבצר מונפור.
סדנת הר הנגב כוללת את הר הנגב התיכון, ובו המכתש הגדול והר כרבולת, ואת מצוק הצינים.
סדנת הר מתקיימת בשומרון, בגוש עציון ובחברון. נכללים בה נחל קנה, מזבח יהושע, קבר רחל ומערת המכפלה.
סדנת מדבר יהודה מתקיימת במדבר יהודה ובבקעת ים המלח, וכוללת את האתרים מצדה, מעלה האיסיים, נחל בוקק ועין בוקק.
סדנת אילת כוללת את הרי אילת, את העיר אילת, ואת בקעת תמנע.
סדנת ירושלים כוללת את ירושלים בדגש על העיר העתיקה, ואת הרי ירושלים. בשבת שבמהלך הסדנה מתארחים הבחורים בטישים ובארוחות שבת אצל חסידויות שונות בעיר.
לימודי הסביבה > סוגי הסדנאות והסיורים > סיורים משתנים

בנוסף לסדנאות הראשיות שמסלולן קבוע, יוצאים התלמידים מדי שנה לכעשרה סיורי-יום במסלולים המשתנים משנה לשנה. סיורים אלו מתנהלים בדרך כלל באזורים הקרובים לישיבה, ומטרתם לכסות מקומות ונושאים שלא הוכללו בתוכנית הסדנאות והסיורים הראשית.
"סדנת שמינית" בת יומיים מבוצעת מדי שנה בחודש אדר בידי תלמידי י"ב, האחראים על ההדרכות בטיול ועל ההיבטים הלוגיסטיים שלו. הטיול מתקיים ביחידת נוף קטנה שאינה כלולה בשמונה הסדנאות הראשיות, דוגמת אזורים כמו גוש דן, הכרמל, שפלת יהודה ורמות מנשה.
הערות שוליים

↑  במושב המזדקן מקווים ש"ישיבה סביבתית" תזרים דם חדש, באתר הארץ, 8 בדצמבר 2003
↑  כולל "חדר סביבה" ובתוכו ספרייה ייעודית, המתוחזק בידי התלמידים, והכולל בין השאר מוצגים זואולוגיים ובוטניים וגמ"ח מפות טופוגרפיות.
↑  סרטון תדמית של ישיבת אורות הזורעים, באתר יוטיוב, ‏11 בדצמ׳ 2013.
↑  לוח לימוד נ"ך יומי של הישיבה
↑  האירוע מתקיים לקראת חנוכה.
↑  בסדנה זו נערך גם סיור המנוהל על ידי נציג חברת כי"ל, הדן בפועלה של החברה, וביחסה לבעיית ירידת מפלס ים המלח וייבושו המהיר.
| --- | --- |
בקרת זהויות :  NLI: 987007296235905171 
"סדנת נגב" - מסע רגלי בהר כרבולת שבמכתש הגדול.
עיצוב סמל הישיבה במהלך סיור.
איטלו קאלווינו

| --- | --- |

 לידה:  15 באוקטובר 1923 סנטיאגו דה לאס וגאס, קובה 
 פטירה:  19 בספטמבר 1985 (בגיל 61) סיינה, איטליה 
 שם לידה:  Italo Giovanni Calvino Mameli 
 מדינה:  איטליה, ממלכת איטליה, איטליה 
 מקום מגורים:  סנטיאגו דה לאס וגאס, טורינו, ניו יורק, הוואנה, רומא, פריז, טורינו, פירנצה, סן רמו, סן רמו, טורינו, רומא 
 מקום לימודים:  אוניברסיטת טורינו, אוניברסיטת פירנצה 
 שפות היצירה:  איטלקית, צרפתית 
 יצירות בולטות:  הברון המטפס, The Nonexistent Knight, The Cloven Viscount, The Path to the Nest of Spiders, Six Memos for the Next Millennium, הערים הסמויות מעין, אם בלילה חורפי עובר-אורח, Marcovaldo 
 תקופת הפעילות:  מ-1947 
 הושפע מ:  רוברט לואיס סטיבנסון, ולדימיר נבוקוב, לודוביקו אריוסטו 
 בן או בת זוג:  אסתר ג'ודית סינגר 
 פרסים והוקרה:  פרס אוסטריה לספרות אירופית (1976)  פרס ויארג'יו (1957)  מפקד בלגיון הכבוד  פרס פלטרינלי  פרס דיטמאר 
 www.italocalvino.org
 
איטַלוֹ קָאלוִוינוֹ (באיטלקית: Italo Calvino;‏ 15 באוקטובר 1923 – 19 בספטמבר 1985) היה סופר איטלקי. בין ספריו המפורסמים: "אבות אבותינו", "הערים הסמויות מעין" ו"אם בלילה חורפי עובר אורח".
ביוגרפיה

קאלווינו נולד בסנטיאגו דה לאס וגאס שבקובה לבוטניקאים מריו קאלווינו ואוולינה מאמלי (צאצאית של גופרדו מאמלי). אחיו פלוריאנו קאלווינו הוא גאולוג ידוע. בתחילת חייו עבר עם משפחתו לאיטליה, שם התגורר במשך מרבית חייו.
הוא שהה בעיר האיטלקית סן רמו במשך כמעט עשרים שנה, וגויס לאוואנגווארדיסטי (Avanguardisti), תנועת נוער פשיסטית. במסגרת השתתפותו בתנועה לקח קאלווינו חלק בכיבוש הריביירה הצרפתית. בתקופה זו פגש את אוג'ניו סקלפרי, שעתיד להישאר חבר קרוב.
לאחר התלבטויות רבות אם לעבור להתגורר בטורינו או במילאנו, עבר לבסוף לטורינו בשנת 1941. הוא תיאר לעיתים את בחירתו בהומור ונהג להגדיר את טורינו כ"עיר רצינית אך עצובה".
בשנת 1943 הצטרף קאלווינו לחטיבת גריבאלדי שבמחתרת האיטלקית הפרטיזנית. יחד עם סקלפרי הקים את התנועה האוניברסיטאית הליברלית (MUL). לאחר מכן הצטרף למפלגה הקומוניסטית האיטלקית.
קאלווינו סיים את לימודי התואר השני באוניברסיטת טורינו (אנ') בשנת 1947 עם עבודת גמר על ג'וזף קונרד, והחל לעבוד בעיתון הקומוניסטי ל'אוניטה ("L'Unità"; "האחדות"). הוא עבד זמן קצר עם בית ההוצאה לאור "אֶיְנאודי", שם הכיר את נורברטו בוביו, נטליה גינצבורג, צ'זרה פבזה, ואליו ויטוריני. יחד עם ויטוריני כתב בשבועון התרבותי "הפוליטכני" ("Il Politecnico"). הוא חזר לעבור עבור אינאודי בשנת 1950, כאחראי על ספרי הסיפורת. באותה שנה ביקר בברית המועצות, ככל הנראה במטרה לבדוק אפשרות לקידום במפלגה הקומוניסטית.
ב-1952 כתב יחד עם ג'ורג'ו באסאני לאחד מהמגזינים של המפלגה, ועבד בשבועון המרקסיסטי "קונטמפורנאו" ("Contemporaneo"). ב-1957 עזב במפתיע את המפלגה הקומוניסטית,[דרושה הבהרה] ומכתב ההתפטרות שלו פורסם בעיתון ל'אוניטה.
למרות הסתייגותו החריפה מזרים והיותו קומוניסט, הוא הורשה בשנת 1959 להיכנס לארצות הברית, שם שהה שישה חודשים (ארבעה מהם בניו יורק), בעקבות הזמנה מקרן פורד. קאלווינו התרשם בעיקר מ"העולם החדש": "מן הסתם ביקרתי בדרום וגם בקליפורניה, אך תמיד הרגשתי ניו יורקי. העיר שלי היא ניו יורק". בארצות הברית הוא פגש את אסתר ג'ודית סינגר, שלה נישא לאחר כמה שנים בהוואנה, קובה, במהלך טיול לעיר הולדתו. במהלך הטיול הוא גם פגש את ארנסטו צ'ה גווארה.
באיטליה שב לכתוב ב"אינאודי", והחל לפרסם סדרה של סיפורים קצרים בשם "קוסמיקומיקס" במגזין הספרותי "קפה".
למותו של ויטוריני ב-1966 הייתה השפעה כבדה על קאלווינו, שחווה אז את מה שהוא הגדיר כ"דיכאון אינטלקטואלי".
ספריו שתורגמו לעברית

שביל קני העכביש (1947), ספרית פועלים, תש"ס 2000, תרגם אריאל רטהאוז.
אבות אבותינו (טרילוגיה הכוללת את: האביר שלא היה ולא נברא (1959), הרוזן החצוי (1952), הברון המטפס (1957) ), ספרית פועלים, 1978, תרגם גאיו שילוני.
סיפורי עם איטלקיים (1956), ספרית פועלים, תשמ"ט 1988, תרגם גאיו שילוני.
מרקובלדו או עונות השנה בעיר (1963), ספרית פועלים, תשנ"ה 1995, תרגמה ענת שפיצן.
קוסמוקומיקס (1965), הוצאת גוונים בשיתוף עם ספרית פועלים, תשנ"ו 1995, תרגמה ענת שפיצן.
טירת הגורלות המצטלבים (1969), ספרית פועלים, תשנ"ז 1997, תרגמה ענת שפיצן.
אהבות קשות (1970), ספרית פועלים, תשנ"ה 1995, תרגם גאיו שילוני.
הערים הסמויות מעין (1972), ספרית פועלים, תשמ"ד 1984, תרגם גאיו שילוני.
אם בלילה חורפי עובר-אורח (1979), ספרית פועלים, תש"ן 1990, תרגם גאיו שילוני.
מר פלומר (1983), ספרית פועלים, תשנ"ג 1993, תרגם גאיו שילוני.
תחת שמש היגואר (1986), ספרית פועלים, 1999, תרגם אריאל רטהאוז.
שיעורים אמריקאיים, זמורה-ביתן, 2012, תרגם והוסיף אחרית דבר: אריאל רטהאוז.
איזידור אייזק רבי

| --- | --- |

 לידה:  29 ביולי 1898 רימנוב, ממלכת גליציה ולודומריה, האימפריה האוסטרו-הונגרית 
 פטירה:  11 בינואר 1988 (בגיל 89) מנהטן, ניו יורק, ארצות הברית 
 ענף מדעי:  פיזיקה
 מקום מגורים:  ארצות הברית
 מקום קבורה:  Riverside Cemetery 
 מקום לימודים:  אוניברסיטת קולומביה  אוניברסיטת קורנל  John Jay Educational Campus 
 מנחה לדוקטורט:  אלברט פוטר וילס 
 מוסדות:  אוניברסיטת קולומביה  המכון הטכנולוגי של מסצ'וסטס 
 תלמידי דוקטורט:  נורמן רמזי, זאב לב, Lloyd Motz, מרטין פרל, ג'וליאן שווינגר, Donald Ross Hamilton, Gabriel Weinreich, הרולד בראון, ויליאם נירנברג, בפסקה זו רשומה אחת נוספת שטרם תורגמה 
 פרסים והוקרה:  פרס אטומס פור פיס  עמית החברה הפיזיקלית האמריקאית  מדליית רווחת הכלל (1985)  קצין בלגיון הכבוד  עיטור ארבע החירויות - החירות מפחד  I. I. Rabi Award (1983)  מדליית ארסטד (1982)  מדליית הזהב הבין-לאומית ע"ש נילס בוהר (1967)  פרס לזכר ריצ'טמייר (1945)  פרס נובל לפיזיקה (1944)  מדליית אליוט קרסון (1942) 
 בן או בת זוג:  Helen Newmark 
 הערות:  יהודי
 תרומות עיקריות
 שיטת התהודה למדידת התכונות המגנטיות של גרעינים אטומיים.
 חתימה:   
 
איזידור אייזק רבי (באנגלית: Isidor Isaac Rabi;‏ 29 ביולי 1898 – 11 בינואר 1988) היה פיזיקאי יהודי-אמריקאי ממוצא גליציאני, חתן פרס נובל לפיזיקה לשנת 1944.
תחילת דרכו

ישראל יצחק רבי נולד ברימנוב שבגליציה (אז בשליטת האימפריה האוסטרו-הונגרית) ב-29 ביולי 1898, למשפחה יהודית דתית. זמן קצר לאחר הולדתו היגר אביו, דוד רבי, לארצות הברית. חודשים מספר מאוחר יותר, בהיותו כבן שנה, הצטרפו הוא ואמו שיינדל אל אביו. המשפחה התגוררה בדירה קטנה בלואר איסט סייד במנהטן. שפת הדיבור בבית המשפחה הייתה יידיש. כאשר הגיעה העת לרשום את איזידור לבית הספר, אמו אמרה ששמו איזי ופקיד בית הספר חשב שהשם הוא קיצור לאיזידור, וכך הפך איזידור לשמו הרשמי. בשנת 1907 עקרה משפחתו לברוקלין, שם הייתה בבעלותם חנות מכולת.
כילד, גילה רבי עניין במדע. הוא קרא ספרי מדע שאותם שאל מספרייה ציבורית, ואף בנה לעצמו מכשיר רדיו. מאמרו הראשון, על מיקרופון קיבולי, התפרסם במגזין חובבי רדיו עוד בהיותו בבית הספר היסודי. לאחר שקרא על המודל ההליוצנטרי של ניקולאוס קופרניקוס הודיע להוריו כי נעשה אתאיסט. כפשרה עם הוריו הוא נאות לשאת דרשת בר מצווה ביידיש בהגיעו לגיל מצוות. הוריו ערכו חגיגה בביתם, והוא נאם ביידיש על דרך פעילותה של נורה חשמלית.
הוא סיים לימודי תיכון בברוקלין בשנת 1916 ועם סיום לימודיו החל בלימודי הנדסת חשמל באוניברסיטת קורנל, אולם עד מהרה שינה את מסלול לימודיו לכימיה. בשנת 1917, עם הצטרפות ארצות הברית למלחמת העולם הראשונה, הוא החל באימוני צבא במסגרת לימודיו באוניברסיטה. לעבודת סיום התואר חקר את מספר החמצון של מגנזיום. בחודש יוני 1919 קיבל תואר ראשון בכימיה, אולם כיוון שבתעשיית הכימיה מיעטו לקבל יהודים לעבודה, הוא לא קיבל הצעות עבודה כלשהן. במשך תקופה קצרה עבד כמנהל חשבונות בחברה תעשייתית.
לימודים מתקדמים

בשנת 1922 שב רבי לאוניברסיטת קורנל והחל בלימודי פיזיקה. בשנת 1923 פגש את הלן ניומרק, סטודנטית בסמסטר קיץ במכללת האנטר, והחל מחזר אחריה. כדי להיות בקרבתה, לאחר סיום לימודי הקיץ, הוא המשיך את לימודיו באוניברסיטת קולומביה שבניו יורק, שם הנחה אותו הפיזיקאי אלברט וילס (Albert Wills) שהתמחה במגנטיות, והוא שהציע לרבי לכתוב את עבודת הדוקטורט בתחום. נושא עבודת הדוקטורט של רבי היה סוספטיביליות מגנטית של גבישים, והוא קיבל בזכותה תואר דוקטור בשנת 1927. אותה תקופה עבד כעוזר הוראה במשרה חלקית בסיטי קולג' של ניו יורק.
בחודש מאי 1927 קיבל רבי מלגת מחקר לתקופה שבין ספטמבר 1927 ליוני 1928. הוא התפטר ממשרת ההוראה בה החזיק, ונסע לאירופה להמשך לימודיו, שם התקבל כתלמיד מחקר במשרת פוסט דוקטורט אצל הפיזיקאי ארנולד זומרפלד באוניברסיטת מינכן. בעצת מנחו אלברט וילס הוא נסע לכנס ה-97 של האגודה הבריטית לקידום המדע בעיר לידס, שם שמע הרצאה של ורנר הייזנברג על מכניקת הקוונטים. בעקבות ההרצאה החליט להתנדב לעבודה במעבדתו של נילס בוהר בקופנהגן, שם חישב את התהודה המגנטית של מולקולת מימן, בעוד בוהר שוהה בחופשה. באוקטובר 1927, עם שובו של בוהר למעבדתו, הוא שלח את רבי להמשיך את מחקרו עם וולפגנג פאולי באוניברסיטת המבורג. עם הגיעו למקום, התיידד עם אוטו שטרן וסייע במחקרו בתחום קרניים מולקולריות, רעיון שאף פורסם על ידי רבי במכתב למערכת כתב העת Nature בשנת 1929. עם סיום תקופת מלגת המחקר שקיבל, נאלץ להתקיים עם אשתו בצנעה ממלגה נוספת שקיבל מקרן רוקפלר. הוא עזב את המבורג ועבר ללייפציג, שם קיווה לעבוד עם הייזנברג. בלייפציג פגש את רוברט אופנהיימר הניו יורקי, פגישה שהייתה תחילתה של ידידות ארוכת שנים. כיוון שהייזנברג נעדר מלייפציג לרגל מסע הרצאות בארצות הברית, רבי ואופנהיימר החליטו לנסוע למכון הטכנולוגי של ציריך שם התמנה פאולי לפרופסור.
עבודתו

במרץ 1929 קיבל רבי הצעה למשרת מרצה באוניברסיטת קולומביה וזאת לאחר שדיקן הפקולטה לפיזיקה באוניברסיטה חיפש פיזיקאי תאורטי להוראת פיזיקה סטטיסטית ולהוראת קורס בתחום החדש של מכניקת הקוונטים. הפנייה לרבי נעשתה בהמלצת הייזנברג. בחודש אוגוסט שבו רבי ואשתו לניו יורק ורבי היה לאיש הסגל האקדמי היהודי היחיד באוניברסיטת קולומביה באותה תקופה.
רבי התקשה בעבודתו כמרצה, ותלמידו לאון לדרמן זוכר כי לאחר הרצאותיו היו התלמידים פונים לספרייה כדי לנסות ולהבין את נושא ההרצאה. נורמן רמזי, לימים חתן פרס נובל לפיזיקה, זוכר את הרצאותיו של רבי כ"איומות למדי". למרות חולשתו כמרצה, רבי הצליח לעורר השראה במספר תלמידים בולטים לשאוף לקריירה בתחום הפיזיקה. בשנתו הראשונה בקולומביה לא פרסם מאמרים מדעיים כלל, למרות זאת קודם לדרגת מרצה בסוף השנה. בשנת 1937 הוא היה לפרופסור מן המניין באוניברסיטת קולומביה.
בשנת 1930 ביצע מספר מחקרים בתחום הכוחות הקושרים את הפרוטון. בשנת 1944 קיבל פרס נובל לפיזיקה על שיטת התהודה למדידת התכונות המגנטיות של גרעינים אטומיים. ההתנהגות המחזורית שחשף במסגרת ניסוייו, תנודות רבי, נושאת את שמו.
החל משנת 1940 עבד על בניית המכ"ם במכון הטכנולוגי של מסצ'וסטס.
היה יועץ של המעבדה הלאומית לוס אלמוס בזמן פרויקט מנהטן.
לאחר המלחמה המשיך במחקרים שהביאו לפיתוח הלייזר והשעון האטומי.
היה ממקימי המעבדה הלאומית ברוקהייבן וארגון CERN.
היה ראש מחלקת הפיזיקה באוניברסיטת קולומביה בשנים 1945–1949. באותה תקופה עבדו בה 2 חתני פרסי נובל ו-11 עתידיים. בשנת 1964, כאשר אוניברסיטת קולומביה יצרה את הדרגה University Professor, היה רבי הראשון לקבלה. הוא המשיך ללמד עד מותו.
אותות הערכה

ב-1957 הוענק לו תואר "חבר כבוד" של מכון ויצמן למדע.
ב-1963 הוענק לו תואר דוקטור לשם כבוד מטעם הטכניון בחיפה.
ב-1966 - חבר במועצת המנהלים של מכון ויצמן.
ב-1987, הוענק לו תואר דוקטור לשם כבוד מטעם אוניברסיטת בר-אילן.
לקריאה נוספת

אמיל פוירשטיין, יהודים מפורסמים במדע, 1956. עמ' 262–267.
ג'ון מקטירנן

| --- | --- |

ג'ון מקטירנן (2014)
 לידה:  8 בינואר 1951 (בן 74) אולבני, ניו יורק, ארצות הברית
 שם לידה:  John Campbell McTiernan, Jr. 
 סוגה מועדפת:  סרטי מתח סרטי פעולה
 מדינה:  ארצות הברית
 תקופת הפעילות:  1986–2003 (כ־17 שנים)
 עיסוק:  בימוי סרטים
 מקום לימודים:  בית הספר ג'וליארד קונסרבטריון AFI (אנ')
 יצירות בולטות:  מת לחיות מת לחיות 3 הטורף המרדף אחר אוקטובר האדום אחרון גיבורי הפעולה השוד המושלם בייסיק
 בת זוג:  קרול לנד 1984-1974 דונה דוברו 1997-1988 קייט הרינגטון 2012-2003 גייל סיסטרונק 2012
 מספר צאצאים:  3
 פרופיל ב-IMDb
 
ג'ון מקטירנן (באנגלית: John Campbell McTiernan Jr;‏ 8 בינואר 1951) הוא במאי אמריקאי שביים והפיק כ-14 סרטי מתח וסרטי פעולה וביניהם מת לחיות, מת לחיות 3, הטורף, המרדף אחר אוקטובר האדום, אחרון גיבורי הפעולה, השוד המושלם, בייסיק ואחרים.
בתחילת המאה ה-20 ביצע מקטירנן מספר פעולות לא חוקיות עליהן נשפט לשנת מאסר. בעקבות ההסתבכות המשפטית הסתבך גם מבחינה כלכלית והוכרז כפושט רגל.
ביוגרפיה

ג'ון מקטירנן נולד ב-1951 בעיר אולבני שבמדינת ניו יורק כבן יחיד לג'ון קמפבל מקטירנן האב (John Campbell McTiernan Sr) ומיירה (Myra) לבית אולדס (Olds). בבגרותו למד בבית הספר ג'וליארד לאמנות והשלים לימוד מוסמך אוניברסיטה במסלול Master of Fine Arts (אנ') בקונסרבטריון AFI ללימודי קולנוע (אנ') שבלוס אנג'לס. עם סיום לימודיו נשאר מקטירנן בהוליווד שם יצר את סרטיו.
קריירה קולנועית > שנות ה-80

ב-1986 כתב וביים מקטירנן את סרטו הראשון Nomads (אנ') בכיכובם של לזלי אן דאון ופירס ברוסנן. הסרט זכה לתגובות צוננות של המבקרים ונכשל בקופות.
השחקן ארנולד שוורצנגר, שהתרשם מהאווירה הדחוסה ששררה בסרט Nomads, שכר ב-1987 את שירותיו של מקטירנן לביים את הסרט הטורף בכיכובו של שוורצנגר. הסרט, בו הושקעו כ-20 מיליון דולר, זכה להצלחה קופתית והכניס כ-100 מיליון דולר ליוצריו וזאת על אף ביקורות פושרות בעיתונות.
ב-1988 ביים מקטירנן את סרטו השלישי מת לחיות בכיכובם של ברוס ויליס, אלן ריקמן ובוני בדליה. הסרט, בו הושקעו כ-28 מיליון דולר, קיבל בקורות טובות וזכה להצלחה קופתית גדולה כשהכניס ליוצריו כ-140 מיליון דולר. הצלחת הסרט הביאה ליצירת סדרה של סרטי המשך כשמקטירנן נקרא לביים את הסרט השלישי בסדרה.